ZAPISNIK

       s 2. sjednice Vijeća Gradske četvrti Črnomerec,
održane 07. srpnja 2021., s početkom u 17,00 sati u Područnom uredu                                                   
                       Črnomerec, Trg Francuske Republike 15, I kat, soba broj 30


Nazočni članovi Vijeća Gradske četvrti Črnomerec: Dražen Lučanin, Jelena Zenko Milović, Arni Barišić, Tomislav Domes, Dubravko Kezić, Maja Kočiš, Jere Meić, Sandra Popara Vučetić, Zdenka Sviben, Ljiljana Peršinec, Josip Jelić, Lidija Božić, Mislav Barišić, Petar Kriste.

Nenazočni članovi Vijeća Gradske četvrti Črnomerec: Ivan Filipović

Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara predsjednik Vijeća te daje Zapisnik s 1. konstituirajuće sjednica na glasovanje
Zapisnik jednoglasno usvojen.
Predsjednik pita da li netko ima dopunu dnevnog reda te dnevni red koji su vijećnici dobili  daje na glasovanje.
Jednoglasno usvojen slijedeći

Dnevni red

1. Izvješće o realizaciji Plana komunalnih aktivnosti Gradske četvrti Črnomerec u 2021.  
2. Prijedlog zaključak za obnovu horizontalne signalizacije (pješački prijelazi)
3. Prijedlog zaključka o prijedlogu uvođenja horizontalne signalizacije za sigurnije kretanje biciklista  
4. Prijedlog zaključka o postavljanja prometne signalizacije u Ilici za  vožnju biciklom u smjeru istoka 
5. Prijedlog zaključka o mišljenju po članku 86. stavak 1. i po članku 90. Statuta Grada Zagreba za sjednicu Gradske skupštine
6. Prijedlog zaključka o mišljenju po članku 86. Statuta Grada Zagreba
7. Informacije, pitanja i prijedlozi
· Očitovanje za postavu svjetlosne prometne signalizacije u Ilici kod Klinike za tumore,  


Ad.1. Izvješće o realizaciji Plana komunalnih aktivnosti Gradske četvrti Črnomerec u 2021.  

Dražen Lučanin kratko obrazlaže Izvješće o realizaciji Plana komunalnih aktivnosti Gradske četvrti Črnomerec te otvara raspravu.

U raspravi sudjelovali: Zdenka Sviben, Arni Barišić, Josip Jelić, Sandra Popara Vucetić i Dražej Lučanin.


Predsjednik daje prijedlog Zaključka na glasovanje.
Jednoglasno usvojen slijedeći

                                                                        ZAKLJUČAK
                           o osiguranju sredstava Zaključkom o izmjeni Plana komunalnih    
                                       aktivnosti u 2021. za izradu projektne dokumentaciji
                                               oborinske odvodnje na lokaciji Bijenik 162
 
1. Vijeće Gradske četvrti Črnomerec raspravljalo je o realizaciji Plana komunalnih aktivnosti Gradske četvrti Črnomerec u 2021. 

2. Vijeće predlaže da se što prije pokrene postupak za izradu projektne dokumentacije oborinske odvodnje na sportskom igralištu, Bijenik 162, a Vijeće će prvim Zaključkom o izmjeni Plana komunalnih aktivnosti u 2021. osigurati financijska sredstva.

3. Ovaj Zaključak dostaviti će se Gradskom uredu za mjesnu samoupravu. 


Ad.2. Prijedlog zaključak za obnovu horizontalne signalizacije (pješački prijelazi)


Dražen Lučanin kratko obrazlaže prijedlog Zaključka te otvara raspravu.
U raspravi sudjelovali: Zdenka Sviben, Dubravko Kezić, Sandra Popara Vucetić, Josip Jelić i Dražen Lučanin.

Predsjednik daje prijedlog Zaključka na glasovanje.

Jednoglasno usvojen slijedeći

              
ZAKLJUČAK
       o obnovi horizontalne signalizacije na
 području Gradske četvrti Črnomerec

1. Vijeće je raspravljalo o slabo vidljivoj i izbrisanoj horizontalnoj signalizaciji na području Gradske četvrti Črnomerec, a prioritetno kod škola, vrtića, bolnica i domova zdravlja.

2.  Vijeće traži da se obnovi iscrtavanje pješačkih prijelaza obzirom da isti više nisu vidljivi te su ugroženi pješaci, a najviše djeca na putu do škole, prilikom prijelaza prometnice. 

3. Ovaj Zaključak dostaviti će se Gradskom uredu za mjesnu samoupravu na daljnje postupanje. 





Ad.3. Prijedlog zaključka o prijedlogu uvođenja horizontalne signalizacije za sigurnije kretanje biciklista  

Predsjednik kratko obrazlaže prijedlog Zaključka te otvara.
U raspravi sudjelovali: Arni Barišić i Dražen Lučanin.
Predsjednik daje prijedlog Zaključka na glasovanje.

S 13 glasova ZA u 1 PROTIV usvojen slijedeći


ZAKLJUČAK
o prijedlogu postavljanja horizontalne prometne signalizacije 
za sigurnije kretanje biciklista na području Gradske četvrti Črnomerec 

1. Vijeće je raspravljalo o nedostatku biciklističkih staza i neadekvatnim rješenjima za  kretanju biciklista.
2. Vijeće predlaže uspostavljanje zone u kojoj je ograničena brzina 30 km/h (znak C21) i uspostavu oznake strelica, tzv. „sharrow“ u oba smjera na lokacijama: Prilaz baruna Filipovića od postojeće biciklističke staze preko Gradišćanske ulice i Ulice Ivana Cankara nazad do Prilaza baruna Filipovića; duž Vodovodne ulice; duž Međimurske ulice.
3. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.
 

Ad.4. Prijedlog zaključka o postavljanja prometne signalizacije u Ilici za  vožnju biciklom u smjeru istoka 

Predsjednik obrazlaže prijedlog zaključka te otvara raspravu. 
U raspravi sudjelovali: Tomislav Domes, Dubravko Kezić i Dražen Lučanin.
Predsjednik daje prijedlog Zaključka na glasovanje.
 
S 13 glasova ZA i 1 PROTIV usvojen slijedeći


ZAKLJUČAK
o prijedlogu postavljanja prometne signalizacije u Ilici 
za  vožnju biciklom u smjeru istoka 

1. Vijeće je raspravljalo o trenutno nepovezanim biciklističkim stazama na području Gradske četvrti Črnomerec koje dovode do korištenja pješačkih nogostupa i ugrožavanja sigurnosti pješaka.

2. Vijeće predlaže u Ilici, od Zagrebačke ceste do Republike Austrije, postavljanje prometne signalizacije na južni kolnički trak  koja bi omogućila vožnju biciklom.  

3. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad.5. Prijedlog zaključka o mišljenju po članku 86. stavak 1. i po članku 90. Statuta Grada Zagreba za sjednicu Gradske skupštine


Predsjednik obrazlaže donošenje mišljenja po članku 86. stavak 1. i članku 90. Statuta Grada Zagreba te otvara raspravu.
U raspravi sudjelovali: Zdenka Sviben, Josip Jelić i Dražen Lučanin.

Predsjednik daje prijedlog Zaključka na glasovanje.

S 12 glasova ZA i 2 SUZDRŽANA glasa usvojen slijedeći

	

Ad.6. Prijedlog zaključka o mišljenju po članku 86. Statuta Grada Zagreba

Predsjednik daje prijedlog mišljenja na glasovanje.

S 13 glasova ZA i 1 PROTIV usvojen slijedeći







Z A K LJ U Č A K
o mišljenjima po članku 86. Statuta Grada Zagreba 

1. Vijeće Gradske četvrti Črnomerec na sjednicama Vijeća raspravljati će  o materijalima, koji se dostavljaju na temelju članka 86. Statuta Grada Zagreba, ako  se odnose na područje Gradske četvrti Črnomerec.

2. Vijeće će na sjednicama raspravljati također i o materijalima koji su od interesa za Grad Zagreb. 

3. Ovaj Zaključak dostavit će se Gradskom uredu za mjesnu samoupravu.

  	Ad.7. Informacije, pitanja i prijedlozi


Obzirom da se nitko ne javlja za riječ zatvara sjednicu.
.   P POZIV RADI PODNOŠENJA PRIJEDLOGA ZA DODJELU NAGRADE GRADA ZAGREBA OZIV RADI PODNO Sjednica je završila u 18 sati.
Zapisnik sastavila:
Natalija Vidak
								
KLASA: 026-02/21-001/168
URBROJ: 251-06-11-3-21-3 
[bookmark: _GoBack]Zagreb, 07. srpnja 2021.			

								 Predsjednik Vijeća
                                                                                 	      Gradske četvrti Črnomerec

							              Dražen Lučanin



